2022 10 31
LT
Europos Sąjungos oficialusis leidinys
C 417 A/3
Informacijos valdymo skyrius yra atsakingas už: — Europolo infrastruktūros valdymo strategijoje nustatytų tikslų, visų pirma stiprinti Europolo, kaip ES kriminalinės žvalgybos informacijos centro, informacijos valdymo pajėgumus ir stiprinti operatyvinės paramos informacijos valdymo aspektus, įgyvendinimą; — pagalbą vyriausiajam informacijos pareigūnui vykdant jo užduotis; — Europolo informacijos valdymo produktų ir paslaugų koordinavimą ir valdymą, atsižvelgiant į veiklos poreikius ir organizacinę strategiją; — visų Europolo informacijos valdymo iniciatyvų planavimą ir stebėseną glaudžiai bendradarbiaujant su Valdymo direktorato strateginio planavimo grupe ir C1 IRT portfelio valdymą; — inovacijų, kurios būtų naudingos valstybių narių teisėsaugos institucijoms, valdymą, dirbtinio intelekto (DI) priemonių kūrimą, kartu didinant jų etišką naudojimą, atsižvelgiant į dirbtinio intelekto poveikį pagrindinėms teisėms ir privatumui bei atliekant inovacijų stebėjimo funkciją, ir koordinavimo bei sinergijos su kitais inovacijų partneriais skatinimą.
Bendrosios šią pareigybę užimančio darbuotojo pareigos Vykdomojo direktoriaus prižiūrimi vykdomojo direktoriaus pavaduotojai vadovauja savo atitinkamiems direktoratams, ir jų pareigos pagal Europolo reglamento 54 ir 55 straipsnius yra: — remti vykdomąjį direktorių ir valdybą vykdant strateginę Europolo plėtrą ir jiems padėti teikiant konsultacijas ir dalijantis praktine patirtimi, susijusia su atitinkama jų atsakomybės sritimi; — padėti rengti valdybos posėdžius ir įgyvendinti jos sprendimus; — padėti atitinkamiems direktoratams rengti ir įgyvendinti daugiametį programavimą ir metinę darbo programą, taip pat teikti vykdomajam direktoriui ir valdybai jų įgyvendinimo ataskaitas; — direktorato lygmeniu įgyvendinti per direktorato posėdžius priimtus sprendimus; — stebėti direktorato veiklos planavimą ir veiklos rezultatų valdymą; — administruoti direktoratą, be kita ko, pagal taikomas taisykles ir nuostatus valdyti personalą ir biudžetą; — vadovauti darbuotojams ir nustatyti jų veiklos kryptį vykdant jiems pavestas užduotis ir siekiant nustatytų tikslų; — skatinti glaudų direktoratų bendradarbiavimą; — direktorato lygmeniu palaikyti strateginius ryšius su atitinkamais išorės partneriais ir suinteresuotaisiais subjektais konkrečiose nusikalstamumo srityse; — teikti žiniasklaidai informaciją apie Europolo laimėjimus ir prireikus atstovauti Europolui išorės ir vidaus susitikimuose bei konferencijose; — atlikti visas kitas vykdomojo direktoriaus jiems paskirtas užduotis.
Nepažeidžiant vykdomojo direktoriaus teisės nustatyti vykdomojo direktoriaus pavaduotojo užduotis ir atsakomybes, šią pareigybę užimantis darbuotojas, be kita ko, turės: — kaip vyriausiasis informacijos pareigūnas prisiimti atsakomybę už visus Europolo IRT ir informacijos valdymo pajėgumus ir plėtojimą ir veikti kaip organizacijos skaitmeninės pertvarkos pokyčių vadovas; vadovauti Europolo informacijos valdymo ir IRT strategijų įgyvendinimui; — prižiūrėti IRT sprendimų teikimą, inžinerijos paslaugas, techninį produktų valdymą ir taikomųjų programų priežiūrą; — prižiūrėti Europolui, valstybėms narėms ir trečiosioms šalims skirtų susijusių ryšių tinklų ir IRT infrastruktūros komponentų kūrimą, diegimą ir veikimą; — prižiūrėti IRT paslaugų atsparumo ir tęstinumo užtikrinimo priemonių rengimą bei įgyvendinimą ir reaguoti į su IRT susijusias grėsmes, pažeidžiamumą ir incidentus;